31998R0299
L 031/5
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (ЕО) № 299/98 НА КОМИСИЯТА
от 5 февруари 1998 година
за отмяна на Регламент (ЕО) № 2351/97, премахване на преференциалното мито и възстановяване митото по Общата митническа тарифа при внос на рози с малки цветчета с произход от Мароко
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Регламент (ЕИО) № 4088/87 на Съвета от 21 декември 1987 г. за установяване на правилата за прилагане на преференциални мита при вноса на определени цветарски продукти с произход от Кипър, Израел, Йордания, Мароко, а също и от Западния бряг и Ивицата Газа (1), с последните му изменения, съдържащи се в Регламент (ЕО) № 1300/97 (2), и по-специално член 5, параграф 2, буква б) от него,
като има предвид, че след извършена проверка на приложението към Регламент (ЕО) № 2350/97 на Комисията от 27 ноември 1997 г. за определяне на цените на Общността при производството и вноса на карамфили и рози с оглед прилагането на режима за внос на определени цветарски продукти с произход от Кипър, Израел, Йордания и Мароко, а също и от Западния бряг и Ивицата Газа (3), бе направена констатацията, че не са верни цифрите, упоменати за розите с малки цветчета; че в коригирания вариант на това приложение не присъстват цифри за вноса на рози с малки цветчета с произход от Мароко; че поради тази причина следва да се запазят преференциалните мита, въведени с Регламент (ЕО) № 1981/94 на Съвета от 25 юли 1994 г. за въвеждане и управление на тарифни квоти на Общността за определени продукти с произход от Алжир, Кипър, Египет, Израел, Йордания, Малта, Мароко, Западния бряг и Ивицата Газа, Тунис и Турция, а също и на подробни правила за удължаване или адаптиране на споменатите по-горе тарифни квоти (4), с последните му изменения, съдържащи се в Регламент (ЕО) № 1667/97 на Комисията (5); че в резултат на това следва да се отмени Регламент (ЕО) № 2351/97 на Комисията (6),
ПРИЕ НАСТОЯЩИЯ РЕГЛАМЕНТ:
Член 1
Считано от 30 ноември 1997 г. се възстановяват преференциалните мита за розите с малки цветчета с произход от Мароко.
Член 2
Отменя се Регламент (ЕО) № 2351/97.
Член 3
Настоящият регламент влиза в сила в деня на публикуването му в Официален вестник на Европейските общности.
Той се прилага от 30 ноември 1997 година.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 5 февруари 1998 година.